ראצק

ראצק (בפולנית: Raczki; ברוסית: Рачки; ביידיש: ראַצק) היא עיירה (לעיתים מוגדרת ככפר) על גדות הנהר הקטן רוֹסְפּוּדַה (Rospuda), בנפת סובאלק שבמחוז פודלסיה (Podlasie) בצפון-מזרח פולין. העיירה שוכנת כ-15 ק"מ מדרום-מערב לעיר סובאלק (Suwałki) וכמרחק הזה מצפון-מערב לעיירה אוגוסטוב (Augustów).

בראייה היסטורית, במשך מרבית המאות האחרונות נמצאה העיירה (והאזור כולו) בתחום השיפוט של ליטא על גלגוליה המדיניים השונים. על כן, יש יסוד להניח כי אחוז ניכר מתושבי האזור הם ממוצא ליטאי. לצד התרבות הליטאית, ספג האזור השפעה תרבותית פולנית נרחבת.

==היסטוריה==

המקום יושב לראשונה בשנת 1513, ומוזכר בשם זה כבר במסמכים משנת 1558.
בערך בתחילת המאה ה-19 כבר נמנו במקום 766 תושבים, רובם עסקו במלאכת-יד בעיקר חייטים וסנדלרים. כמו כן התפתח במקום מסחר בפשתן וצמר.
שני פונדקים שירתו את האורחים שביקרו במקום בימי השוק והירידים השנתיים.
לאחר ההתקוממות של פולין ליטא ובלארוס בינואר 1863 נגד השלטון הרוסי, איבדה רצקי את זכויותיה האזרחיות כעונש על חלקו של האזור בהתקוממות.

==יהדות ראצק==

ידוע על קיומה של קהילה יהודית במקום כבר בסוף המאה ה-17. ולקהילה אף היה רב משלה, רבי גרשון בערך כבר משנת 1670. עם זאת בתקופה מאוחרת יותר בראשות הקהילה כבר לא עמד רב משלה ובתפקיד זה שימש שוחט העיירה.

בשנת 1789 נמנו בעיירה 542 יהודים, ובשנת 1808 נמנו בה 1,117 יהודים (79.5%) מתוך אוכלוסייה כללית שמנתה אז 1404 תושבים.

בשנת 1900 נמנו בעיירה 1,116 יהודים.

בן העיירה, אריה שרנייץ, מספר על זכרונותיו מראצק:

===בשואה===
עם פרוץ מלחמת העולם השנייה הופצצה העיירה בידי הגרמנים, ורבים מיהודיה נמלטו ממנה. עם כניסת הגרמנים לעיירה, החלו אלו בביצוע מעשי שוד בקרב יהודיה, ובחטיפתם לעבודות כפייה משפילות, ובהן ניקוי רחובות היישוב. 

עם כניסת יחידות הצבא האדום לעיירה בסוף ספטמבר 1939, ועד להכללת היישוב באופן רשמי בשטח הכיבוש הגרמני בהתאם להסכם ריבנטרופ מולוטוב, עזבו את המקום יהודים נוספים. עם שובם של הגרמנים לעיירה, גירשו אלו את כל היהודים שעוד נותרו בה, וגורלם היה כגורל יהודי היישובים אליהם הגיעו.

==לקריאה נוספת==
* פנקס הקהילות [http://www1.yadvashem.org/heb_site/heb_publications/pinkasim/pinkasim_1.html הוצאת יד ושם].
* אריה שרנייץ, "נולדתי בראצק", בתוך: ספר קהילת סובאלק ובנותיה: בקלורובה, ויז'אן, סייני, פונסק, פיליפובה, פשרושלה, ראצק (עורכים: יהודה אלראי ויוסף כרוסט), תל אביב: הוצאת יאיר ע"ש אברהם שטרן, תשמ"ט-1989, עמ' 164-165 (ב[http://yizkor.nypl.org/index.php?id=2123 גרסה אינטרנטית] באוסף ספרי היזכור של ספריית העיר ניו יורק, תמונות 169-168).
<div style="direction: ltr;">
* "Raczki", in: Encyclopedia of Jewish Life, 2001, p. 1044.
</div>

==קישורים חיצוניים==
* 
* [http://data.jewishgen.org/wconnect/wc.dll?jg~jgsys~shtetm~-524755 Raczki, Poland] באתר [http://www.jewishgen.org Jewishgen] – רשימת קהילות יהודיות קרובות ומפה
* [http://freepages.genealogy.rootsweb.ancestry.com/~raczki/ostrowski/History.html היסטוריה של ראצק], [http://freepages.genealogy.rootsweb.ancestry.com/~raczki/ostrowski/TownofRaczki.html תמונות העיר] ו[http://freepages.genealogy.rootsweb.ancestry.com/~raczki/ostrowski/Landscape.html נופיה], ב[http://freepages.genealogy.rootsweb.ancestry.com/~raczki/ostrowski/index.html אתר הגנאלוגיה של משפחת אוסטרובסקי]
* [https://web.archive.org/web/20160801043331/http://moreshet.pl/he/node/510 ראצ'קי] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* [http://www.bagnowka.com/?m=atoz&g=834 תמונת מראצק], באתר Bagnowka
* [http://www.suduva.com/region.htm מפה של אזור Sûduva] (דרום-מערב ליטא)

==הערות שוליים==

קטגוריה:פודלסיה: יישובים
קטגוריה:פודלסיה: עיירות יהודיות
קטגוריה:שואת יהודי פולין: קהילות
קטגוריה:קהילות יהודיות שהושמדו בשואה